จาง หมิน

จาง หมิน () เป็นขุนนางและขุนพลชาวจีนในยุคราชวงศ์ฮั่นตะวันออก (東漢 ตงฮั่น) ดำรงตำแหน่งข้าหลวงมณฑล (刺史 ชื่อฉื่อ) ของมณฑลยังจิ๋ว (揚州 หยางโจว) ในรัชสมัยพระเจ้าเลนเต้ (漢靈帝 ฮั่นหลิงตี้) จาง หมินมีความรอบรู้และคุ้นเคยกับภูมิประเทศ ขนบธรรมเนียมประเพณี และผู้คนในภูมิภาคตะวันตก (西域 ซี-ยฺวี่) จาง หมินเป็นบิดาของจาง หง (臧洪) ขุนพลและขุนศึกในช่วงปลายยุคราชวงศ์ฮั่นตะวันออก

 ประวัติ 
จาง หมินเป็นชาวอำเภอเช่อหยาง (射陽縣 เช่อหยางเซี่ยน) เมืองกองเหลง (廣陵郡 กว่างหลิงจฺวิ้น) ซึ่งปัจจุบันคือเมืองเช่อหยางหู (射陽湖鎮 เช่อหยางหูเจิ้น) ทางตะวันออกเฉียงเหนือของอำเภอเป่าอิง (寶應縣 เป่าอิงเซี่ยน) นครหยางโจว (揚州市 หยางโจวชื่อ) มณฑลเจียงซู (江蘇)(臧洪字子源，廣陵射陽人也。父旻，歷匈奴中郎將、中山、太原太守，所在有名。) สามก๊กจี่ เล่มที่ 7.(臧洪字子源，廣陵射陽人也。父旻，有幹事才。) โฮ่วฮั่นชู เล่มที่ 58. 

จาง หมินมีความสามารถในด้านการบริหารราชการ เมื่อเข้ารับราชการก็มีชื่อเสียงในฐานะข้าราชการที่ดี(旻有幹事才，達於從政，為漢良吏。) อรรถาธิบายจาก โฮ่วฮั่นชู (後漢書) ของเซี่ย เฉิง (謝承) ใน สามก๊กจี่ เล่มที่ 7. จาง หมินเริ่มรับราชการเป็นเจ้าพนักงานในที่ว่าการมณฑลชีจิ๋ว (徐州 สฺวีโจว) ต่อมาได้เป็นขุนนางในสำนักของเสนาบดีมหาดไทย (司徒 ซือถู) ต่อมาได้รับการแต่งตั้งเป็นนายอำเภอ (令 ลิ่ง) ของอำเภอหลูหนู (盧奴縣 หลูหนูเซี่ยน) ที่ว่าการมณฑลกิจิ๋ว (冀州 จี้โจว) เสนอชื่อจาง หมินว่าเป็นผู้มีความสามารถโดดเด่นเป็นพิเศษ จาง หมินจึงได้รับการแต่งตั้งเป็นข้าหลวงมณฑล (刺史 ชื่อฉื่อ) ของมณฑลยังจิ๋ว (揚州 หยางโจว)(初從徐州從事闢司徒府，除盧奴令，冀州舉尤異，遷揚州刺史、丹楊太守。) อรรถาธิบายจาก โฮ่วฮั่นชู (後漢書) ของเซี่ย เฉิง (謝承) ใน สามก๊กจี่ เล่มที่ 7.

ช่วงเวลาระหว่างวันที่ 4 ธันวาคม ค.ศ. 172 ถึง 1 มกราคม ค.ศ. 173 ในรัชสมัยพระเจ้าเลนเต้ (漢靈帝 ฮั่นหลิงตี้) หือฉง (許昌 สฺวี่ ชาง) ก่อกบฏขึ้นในอำเภอโกวจาง (句章縣 โกวจางเซี่ยน) เมืองห้อยเข (會稽郡 ไคว่จีจฺวิ้น) สถาปนาตนเป็นพระเจ้ายังเป๋ง (陽明皇帝 หยางหมิงหฺวางตี้) และแต่งตั้งสฺวี่ เชิง (許生) ผู้บิดาเป็นอ๋องแห่งเยฺว่ (越王 เยฺว่หวาง) หือฉงและบุตรชายชื่อสฺวี่ เฉา (許韶) ร่วมกันปลุกระดมผู้คนในหลายอำเภอให้ร่วมก่อกบฏ มีคนเข้าร่วมหลายหมื่นคน(會稽妖賊許昌起於句章，自稱陽明皇帝，與其子韶扇動諸縣，衆以萬數。) สามก๊กจี่ เล่มที่ 46.(昌以其父爲越王也。) อรรถาธิบายจาก หลิงตี้จี้ (靈帝紀) ใน สามก๊กจี่ เล่มที่ 46. ราชสำนักของราชวงศ์ฮั่นมอบหมายให้จาง หมินและเฉิน อิ๋น (陳夤) เจ้าเมือง (太守 ไท่โฉ่ว) ของเมืองตันเอี๋ยง (丹陽郡 ตานหยางจฺวิ้น) นำพลไปปราบกบฏ

เมื่อ ค.ศ. 174 ซุนเกี๋ยน (孫堅 ซุน เจียน) ซึ่งเวลานั้นดำรงตำแหน่งนายกองพัน (司馬 ซือหม่า) ประจำเมืองง่อกุ๋น (吳郡 อู๋จฺวิ้น) ระดมกำลังทหารได้พันกว่านาย แล้วยกมาสมทบกับจาง หมินและเฉิน อิ๋นในการปราบกบฏหือฉง(堅以郡司馬募召精勇，得千餘人，與州郡合討破之。是歳，熹平元年也。) สามก๊กจี่ เล่มที่ 46. ต่อมาในช่วงระหว่างวันที่ 12 ธันวาคม ค.ศ. 174 ถึง 9 มกราคม ค.ศ. 175 จาง หมินพร้อมด้วยเฉิน อิ๋นและซุนเกี๋ยนปราบปรามกบฏหือฉงและสังหารหือฉงได้สำเร็จ จาง หมินเสนอความดีความชอบของซุนเกี๋ยนจากการมีส่วนร่วมในการปราบกบฏหือฉง ซุนเกี๋ยนจึงได้รับการแต่งตั้งเป็นผู้ช่วยนายอำเภอประจำอำเภอเหยียนตู๋ (鹽瀆縣 เหยียนตู๋เซี่ยน)(刺史臧旻列上功狀，詔書除堅鹽瀆丞，數歳徙盱眙丞，又徙下邳丞。) สามก๊กจี่ เล่มที่ 46. ส่วนจาง หมินได้รับการแต่งตั้งให้เป็นเจ้าเมืองของเมืองตันเอี๋ยง

 ดูเพิ่ม 
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรณานุกรม 
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
 เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
 ฟ่าน เย่ (คริสต์ศตวรรษที่ 5). โฮ่วฮั่นชู.


หมวดหมู่:บุคคลที่เกิดในคริสต์ศตวรรษที่ 2
หมวดหมู่:ข้าราชการของราชวงศ์ฮั่น
หมวดหมู่:ขุนพลในยุคราชวงศ์ฮั่น